ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670004100

ขอให้แก้ไขปัญหา กรณีได้รับความเดือดร้อนจากการเปิดร้านจำหน่ายส้มตำ บริเวณ ระหว่างซอยสุขุมวิท 49/17 กับซอยสุขุมวิท 49/19 แขวงคลองตันเหนือ เขตวัฒนา กรุงเทพมหานคร จุดสังเกต เมื่อเข้าซอยสุขุมวิท 49 ตรงเข้ามาสังเกตทางด้านซ้ายเป็นฝั่งซอยเลขคี่ ร้านดังกล่าวจะอยู่ระหว่างซอยสุขุมวิท 49/17 และซอยสุขุมวิท 49/17 ถัดไปประมาณ 5 หลังจะพบกับร้านดังกล่าว ลักษณะร้านดังกล่าวจะเป็นตึกแถวประมาณ 3 ชั้น ด้านล่างสุดจะจำหน่ายส้มตำซึ่งมีเพียงร้านเดียวในพื้นที่ดังกล่าว เนื่องจากผู้ร้องแจ้งว่ามีบุคคล (ไม่ทราบชื่อสกุลและรูปพรรณสัณฐานเจ้าของร้าน) จำหน่ายส้มตำในบริเวณดังกล่าว ปรากฏว่ามีกลุ่มลูกค้า (ไม่ระบุจำนวนและรูปพรรณสัณฐาน) บางครั้งผู้ร้องพบเห็นประมาณ 4-5 คน (ไม่ทราบชื่อสกุลและรูปพรรณสัณฐาน) มีการรวมกลุ่มเพื่อตั้งวงดื่มสุราและส่งเสียงดังรบกวนโวยวาย โดยการด่าทอด้วยถ้อยคำที่หยาบคาย มีพฤติกรรมก้าวร้าวแสดงอำนาจบาตรใหญ่ลักษณะคล้ายมาเฟีย (ตามผู้ร้องแจ้ง) และผู้ร้องแจ้งว่าบางครั้งในวงมีเจ้าหน้าที่ตำรวจในพื้นที่นั่งร่วมวงสนทนาด้วย ช่วงเวลาที่พบปัญหาตั้งแต่ 01.00 - 04.00 น. บางครั้งถึงช่วงเช้า (ไม่ระบุเวลาที่แน่ชัด) พบปัญหามาเป็นระยะเวลาประมาณ 20-30 ปี ผู้รับผิดชอบในพื้นที่ คือ สถานีตำรวจนครบาลทองหล่อ ประกอบกับทางผู้ร้องแจ้งว่าในพื้นที่บริเวณด้านในของร้านส้มตำ มีการเปิดบ่อนพนัน ผู้ร้องทราบว่าเจ้าของเป็นบุคคลนับถือศาสนาอิสลาม (ไม่ทราบชื่อสกุลเจ้าของบ่อน) มีการเล่นการพนันหลายประเภท เช่น ไฮโล ไพ่ เป็นต้น และเมื่อบางบุคคลที่เล่นการพนันแล้วแพ้ เมื่อออกมาจากสถานที่เล่นจะออกมาทำการส่งเสียงโวยวาย ด่าทอด้วยคำหยาบคาย จากกรณีดังกล่าวส่งผลทำให้ผู้ร้องและประชาชนในพื้นที่ได้รับความเดือดร้อนเป็นอย่างมาก เบื้องต้นทางผู้ร้องและประชาชนในพื้นที่เคยแจ้งเรื่องไปยังเจ้าหน้าที่ตำรวจผ่านทางหมายเลขสายด่วน 191 แล้ว บางครั้งทางเจ้าหน้าที่มีการจับกุมแต่กลุ่มบุคคลดังกล่าวก็ยังสร้างความเดือดร้อนรำคาญเช่นเดิม จึงประสงค์ให้ทางหน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook